మూత్రపిండాల వైఫల్యం

మూత్రపిండాల వైఫల్యం (Kidney Failure) అంటే మూత్రపిండాలు దాని ప్రధాన కర్తవ్యమైన రక్తంలోని మలినాలను శుద్ధి చేయలేకపోయే స్థితి. మూమూలుగా పనిచేసే దానికన్నా 15 శాతం కన్నా తగ్గితే ఈ పరిస్థితి ఏర్పడుతుంది. ఇది రెండు రకాలుగా ఉండవచ్చు. మొదటి రకం తొందరగా విఫలం అయి వెంటనే కోలుకోవచ్చు. దీనిని Acute Kidney Failure అంటారు. రెండో రకంలో మూత్ర పిండాలు నెమ్మదిగా పనితీరు తగ్గిపోతూ తిరిగి మామూలు స్థితికి రావు. ఈ రకాన్ని దీర్ఘకాలిక వైఫల్యం(Chronic Kidney Failure) అంటారు. కాళ్ళు వాపులు రావడం, నిస్సత్తువగా అనిపించడం, వాంతులు కావడం, ఆకలి మందగించడం, మానసిక గందరగోళం మొదలైనవి దీని లక్షణాలు. దీర్ఘకాలిక వైఫల్యం వల్ల గుండెజబ్బులు, అధిక రక్తపోటు, రక్తహీనత కూడా కలుగవచ్చు.

 మూలాలు